સને. ૧૯૨૪-૨૫માં અમદાવાદ શહેરમાં માત્ર ૮૮ પ્રાથમિક શાળાઓ હતી જેમાં ૫૯૯ શિક્ષકો કાર્ય કરતા હતા. આ શાળાઓમાં અભ્‍યાસ કરતા વિદ્યાર્થીઓની કુલ સંખ્‍યા ૧૪૫૦૯ હતી. તેજસ્‍વી બાળકોને સને ૧૯૨૪-૨૫ વર્ષમાં જુદા જુદા ૧૨ ટ્રસ્‍ટો દ્વારા શિષ્‍યવૃત્તિ અને ઇનામો આપવામાં આવતા. શિક્ષણ સાથે સાથે બાળકોમાં રાષ્‍ટ્રપ્રેમ અને દેશદાઝ તેમજ વફાદારીના ગુણો ખીલવવા મ્‍યુનિ. સ્‍કૂલ બોર્ડે સને ૧૯૩૮-૩૯ના વર્ષમાં હિંદુસ્‍તાન સ્‍કાઉટ એસોશીએશનની સ્‍થાપના કરી.